প্রচলিত ক্ষুদ্রঋণের নানাবিধ সীমাবদ্ধতা এর বিকল্প পদ্ধতি নিয়ে চিন্তাশীল মানবতাবাদী মানুষকে ভাবতে বাধ্য করেছে। জাতিসংঘ মহাসচিবের রিপোর্টে (এ/৫৩/২২৩) বলা হয়েছে, দারিদ্র বিমোচনের হাতিয়ার হিসেবে ক্ষুদ্রঋণ ব্যবহারের সীমাবদ্ধতা রয়েছে। ঋণ পরিশোধের উচ্চহার বা ঋণ গ্রহীতাদের জীবনযাত্রার মানে স্থীতিশীল উন্নতি সম্পর্কে অনেক দাবিই সঙ্গতি পূর্ন বা প্রত্যয়ব্যঞ্জক নয়। রিপোর্টে কৃষি অবকাঠামো স্বস্থ্য স্যানিটেশন ও শিক্ষার মতো গুরুত্বপূর্ন খাত থেকে অপ্রতুল উন্নয়ন সহায়তা ভিন্নখাতে সরিয়ে নেয়ার বিরুদ্ধেও সতর্কবানী উচ্চরন করা হয়েছে। সুদের উচ্চহারসহ লেনদেন ব্যয়ে যদি এমন চাহিদা থাকে যে, সংশ্লিষ্ট ঋণ পরিচালনা থেকে ৩০ থেকে ৫০ শতাংশ লভ্যাংশ আসতে হবে, তাহলে তা অর্থনৈতিক দিক থেকে যথেষ্ট ফলপ্রসূ নয়। স্বল্পতম শর্তযুক্ত উদ্যোগের ঝুকি হলো গৃহীতারা পুজিঁ বিনিয়োগের পরিবর্তে তা খেয়ে ফেলবে।